Francus Francicus
Francus Francicus (Francice franc), primum francus et franchus tantum appellatus, signoque ₣ ab Eduardo Balladur, Ministro Oeconomiae, anno 1988 proposito, fuit moneta Francica. Hic nummus ab anno 1360 ad annum 1641 erat nummus valoris unius librae turonensis, et vocabulum huius valoris pecuniae vulgo manebat. In systemate decimali anno 1795 restitutus est. Iterum aestimatus est anno 1960, quoque franco novo (NF) valorem 100 francorum veterum habente. Designatio NF nonnullos annos continuabat, antequam nummus iterum francus tantum appellari coepit; homines quidem Franci res per francum vetustum iam aestimabat, pro nova centesima (Francice centime) valentem, donec euro annis 1999 (in confectione tabularum) et 2002 (nummis et notis argentariis) introductum est. Francus Francicus saeculis undevicensimo et vicensimo erat moneta reservata, usitate inter civitates seposita.